text: үкек үстірті ресейдегі таулы алтай республикасы аумағында. батысы қазақстанмен шектеседі. солтүстігінде үкек, шығысында сайлүгім, оңтүстік, оңтүстік алтай жотасы орналасқан. батыстан шығысқа қарай 120 км-ге, солтүстіктен оңтүстікке қарай 65 км-ге созылған. үкек үстірті теңіз деңгейінен 2200 2600 биіктікте жатыр. үстірт арқылы қатын өзенінің салалары арғұт, ақ алаха, қара алаха, қалғұты, ақкөл, жазықтөр өзендері ағып өтеді. оңтүстік мен шығысында мұздыбұлақ, қалжыңкөл, зюрлюкөл, қаракөл көлдері жайғасқан. үстіртте таулы дала және таулық тундра өсімдіктері өседі. жауын-шашынның жылдық орташа мөлш. 300 мм шамасында. қысы суық ызғарлы. қаңтар айының жылдық орташа температурасы –24 26 с, жазы қоңыр салқын, шілденің орташа температурасы 10 14 с. үкек үстірті көбіне мал жайылымына пайдаланылады.